Na temelju članka 43. stavka 2. Zakona o sustavu unutarnjih kontrola u javnom sektoru (Narodne novine, broj 78/15. i 102/19.) i članka 17. Statuta Općine Cerovlje („Službene novine Grada Pazina“, broj 11/09., 7/13., 19/14., 4/18., 14/20., 6/21. i 21/21.-pročišćeni tekst), Općinski načelnik Općine Cerovlje dana 15. siječnja 2024. godine donosi

**ODLUKU**

**o imenovanju osobe za nepravilnosti**

**Članak 1.**

Ovom Odlukom imenuje se Romina Bašić, osoba za nepravilnosti u Općini Cerovlje.

Kontakt podaci osobe za nepravilnosti:

Telefon/fax: 052 684 140

E-mail: opcina-cerovlje@pu.ht.hr

**Članak 2.**

Osoba iz članka 1. ove Odluke obvezna je:

* za svaku zaprimljenu obavijest/prijavu o nepravilnostima popuniti Obrazac Podaci o prijavljenoj nepravilnosti
* obavijestiti odgovornu osobu o zaprimljenoj obavijesti/prijavi o nepravilnosti
* procijeniti osnovanost zaprimljene prijave o nepravilnostima, pri čemu, na temelju naloga odgovorne osobe može tražiti objašnjenja, smjernice ili stručno mišljenje institucije iz nadležnosti
* odrediti vrstu nepravilnosti koristeći klasifikaciju nepravilnosti u skladu s odredbama Pravilnika o postupanju i izvještavanja o nepravilnostima u upravljanju sredstvima institucija u javnom sektoru
* predložiti odgovornoj osobi poduzimanje odgovarajućih mjera i aktivnosti za otklanjanje nepravilnosti
* pratiti tijek postupanja po utvrđenim nepravilnostima
* pružati stručnu pomoć institucijama iz nadležnosti u postupku utvrđivanja nepravilnosti i predlaganja mjera i aktivnosti za njihovo otklanjanje
* pripremiti objedinjeno godišnje izvješće o nepravilnostima.

**Članak 3.**

Ova Odluka stupa na snagu danom donošenja.

KLASA: 470-03/24-01/01

URBROJ: 2163-14-01/01-24-1

U Cerovlju, 15. siječnja 2024.

**OPĆINA CEROVLJE**

Općinski načelnik:

**Elvis Šterpin**